kardosdrur/scandi-wiki huggingface dataset:
Northern League 1894-95

Northern League 1894–95 var den sjette sæson af den engelske fodboldliga Northern League. Ligaen havde deltagelse af ti hold, der spillede en dobbeltturnering alle-mod-alle. Ligaen blev vundet af Middlesbrough FC, som dermed vandt ligaen for anden sæson i træk.

Siden sidste sæson havde ligaen fået tilgang af to hold: Tow Law FC og Howden Rangers FC.

Kilder / eksterne henvisninger 
 Football Club History Database – Bishop Auckland 
 Football Club History Database – Darlington 
 Football Club History Database – Darlington St Augustines 
 Football Club History Database – Howden Rangers 
 Football Club History Database – Middlesbrough 
 Football Club History Database – North Skelton Rovers 
 Football Club History Database – South Bank 
 Football Club History Database – Stockton 
 Football Club History Database – Tow Law 
 Football Club History Database – Whitby

Noter 

Sæsoner i Northern League
Fodbold i 1894
Fodbold i 1895
Digitalt filter

Et Digitalt filter er et program / elektrisk kredsløb, som udfører en matematisk funktion på et tidsdiskret signal (samplet) og derved fremhæver eller undertrykker et signal (evt. ændrer signalets fase.).

Digitale filtre opdeles i to hovedgrupper: FIR finite impulse response filter og IIR Infinite impulse response. Modsætningen til digitale filtre er analoge filtre, som fremstilles med et Elektronisk kredsløb.

Digital signalbehandling
Stadtschloss Wiesbaden

Wiesbadener Stadtschloss er et byslot i Wiesbaden opført i klassicistisk stil 1837-1841 for hertugerne af Nassau ved arkitekten Georg Moller. Siden 1946 har bygningen huset den hessiske landdag.

Eksterne links 

Bygninger, konstruktioner og anlæg i Wiesbaden
Slotte i Hessen
Louis de Coninck

Louis de Coninck (født 24. februar 1788 i København, død 28. januar 1840 sammesteds) var en dansk søofficer.

Karriere 
Han var søn af etatsråd Frédéric de Coninck. 1800 blev han optaget som kadet i i Søetaten. 1804 udnævntes han til sekondløjtnant, 1809 til premierløjtnant, 1815 til kaptajnløjtnant, 1825 til kaptajn og 1838 til kommandørkaptajn. Under krigen med England havde hans fader købt et mindre fartøj i Kiel; dette indrettedes til krigsbrug, og de Coninck fik kommandoen over det 1807 med station i Smålandsvandet, hvor han i juni samme år deltog i erobringen af den engelske orlogsbrig The Tickler. Fjenden hævnede sig dog en uge senere, idet han, medens de Coninck var gået til Nakskov for at efterse sin kanonbåd, erobrede hans sekundants, månedsløjtnant Groths. Groth blev stillet for en krigsret og afskediget for forsømmelighed. Af andre kommandoer kan nævnes, at de Coninck i 1823 og 1824 var chef for vagtskibet ved Altona og i 1835 for fregatten Bellona på togt i Middelhavet, hvorfra han hjemførte en del af Thorvaldsens arbejder. 8. marts 1835 blev han Ridder af Dannebrog.

Forfatter 
De Coninck er flere gange optrådt som forfatter; fra 1827-39 var han redaktør og udgiver af Arkiv for Søvæsen, først sammen med kommandør Peter Urban Bruun, senere med den daværende kommandør Hans Dahlerup. 1835 erholdt han Videnskabernes Selskabs sølvmedalje for en afhandling (Om Clinometret og dets Nytte) om det af ham opfundne klinometer, der indførtes i Marinen og senere efter nogle rejser, han foretog til Frankrig og England, også i disse landes orlogsflåder. En tid lang ejede han Dalsgård ved Furesøen; en ejendom i København, der ligeledes ejedes af ham, måtte han afgive til en af sine kammerater, hvis handlemåde ved denne lejlighed var alt andet end hæderlig.

Rimeligvis som følge af et fald på værftet pådrog han sig en rygmarvstæring, der efter nogle tunge, lidelsesfulde år lagde ham i graven i en forholdsvis ung alder, kun 52 år gammel. Han døde 28. januar 1840. De Coninck var gift med Marie Kirstine f. Herløw (1788 – 26. december 1842), datter af stadsmægler H.J. Herløw og Martine Vilhelmine f. Westmann.

Han er begravet på Assistens Kirkegård.

Kilder 
 C. With, "Louis de Coninck", i: C.F. Bricka (red.), Dansk Biografisk Lexikon, 1887-1905.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.

Eksterne henvisninger 
 

Personer i Dansk Biografisk Leksikon
Søofficerer fra Danmark
Personer i Englandskrigene fra Danmark-Norge
Opfindere fra Danmark
Louis
Danskere i 1800-tallet
Personer fra København
Riddere af Dannebrog
Redaktører fra Danmark
Rind Å

Rind Å er en ca. 20 km lang å, der løber sydvest og syd for Herning i Herning Kommune. Den har sit udspring Tanderup Kær ved østenden af Haunstrup Brunkulslejer, hvorfra den løber mod øst, frem til området syd for Herning, hvor den mod nord løbende Herningsholm Å har sit udspring, men her drejer den mod sydøst til Rind Kirke. Lidt syd for kirken får den tilløb fra øst, fra Fjederholt Å der kommer fra egnen omkring Isenvad. Den fortsætter mod syd, ved østsiden af de store plantager Jyndevad, Høgildgård og Birkebæk Plantage. Ca. 2 km nord for Arnborg får Rind Å tilløb fra øst af Søby Å, der kommer fra Søby Sø og Søby Brunkulslejer. Ved Arnborg svinger åen mod sydvest, og løber sammen med Skjern Å ca. 1 km vest for Arnborg Kirke.

Kort før sammenløbet med Skjern Å ligger indløbet til Store Skjern Å Kanal (kaldes også Dalgaskanalen og Skjern Å Nørrekanal), der reguleres ved et stemmeværk lige efter sammenløbet, ca 200 meter efter kanalindløbet.

Rind Å er en vandrig å, med en stabil vandføring, og trods to dambrug og tilløb fra brunkulslejerne ved Søby er forureningen begrænset på det nedre løb. Der er en rig insektfauna langs åen og i den en bestand af stalling.

Naturbeskyttelse 
 Ved sammenløbet af Skjern Å og Rind Å, hvor kanalen starter, er et 29 ha stort område fredet i 1973.
 Ved sammenløbet med Fjederholt Å er 131 ha fredet 1973, og lige syd derfor blev 10 ha ved Kideris Mølle fredet i 1975.
 Det nederste stykke, fra Arnborg til sammenløbet, er en del af Natura 2000 område nr. 68 Skjern Å .

Eksterne kilder og henvisninger 

Vandløb i Danmark
Lokaliteter i Herning Kommune
Frankofon

Frankofon er en som har fransk som modersmål eller bruger sproget som officielt sprog. Det at være frankofon bruges ikke udelukkende om personer, mens også om lande og organisationer. At være frankofon må ikke forveksles med det at være frankofil, der betyder at holde af alt hvad der er fransk og hvis modsætning er at være frankofob, som altså betyder en, der er bange for / hader alt hvad der er fransk.

Fra fransk side, gøres der meget for, at støtte udbredelsen og udviklingen af det franske sprog. Således er der oprettet flere organisationer, der støtter dem, der bruger fransk i en eller anden officiel udstrækning. Det mest kendte eksempel er nok Frankofonien, som er en sammenslutning af lande, hvor fransk på en eller anden måde bruges officielt. En anden måske mindre kendt organisation er Den internationale sammenslutning af frankofone regioner, der for øjeblikket (2012), har Ségolène Royal som formand.

Organisationer

La Francophonie 

La Francophonie (formelt: Organisation internationale de la Francophonie), er en international organisation af stater og regioner, som benytter fransk sprog eller hvor fransk sprog og kultur har særlig betydning. La Francophonie blev grundlagt i 1970 og arbejder for at fremme fredelig sameksistens, samarbejde, solidaritet, demokrati, menneskerettigheder og bæredygtig udvikling gennem multilaterale projekter og fireårige programmer indenfor hovedsatsninger fastsat af og bestemt af La Francophonies topmøde.

Association Internationale des Régions Francophones (AIRF) 
Formålet med AIRF er at etableres samarbejder mellem de regionale frankofone organisationer og at udveksle informationer og erfaringer, der vedrører deres fælles udfordringer.
Organisationen blev oprettet i oktober 2002,
da man i den franske region Rhône-Alpes afholdt et møde med titlen: Premières Rencontres Internationales des Régions Francophones (: det første internationale møde for frankofone regioner). På mødet blev man enige om, at samarbejde på tre vigtige områder:

 Økonomisk udvikling
 Menneskelig udvikling
 Kulturel udvikling

Association Internationale des Maires Francophones (AIMF) 
Den internationale sammenslutning af frankofone borgmestre er et samarbejde hvis formål er at være:

 et netværk for lokale folkevalgte
 et samarbejde om frankofonien
 en partner for lokal udvikling

Organsationen blev stiftet i 1979 af borgmestrene fra Paris og Québec, henholdsvis Jacques Chirac og Jean Pelletier.

Kilder 

Fransk sprog
Grande école

Grande école er betegnelsen for de franske undervisningssteder, der optager elever på baggrund af en konkurrence og som tilbyder undervisning på et højt niveau.

Referencer 

Universiteter i Frankrig
Øgler

Øgler (videnskabeligt navn Lacertilia og Sauria) er en vidtspredt gruppe af krybdyr med omkring 6.000 arter som er udbredt i alle verdensdele på nær Antarktis, inkl. mange isolerede øgrupper. Gruppen som normalt klassificeres som underordnen Lacertilia består af alle krybdyr i overordnen Lepidosauria (krybdyr med overlappende skæl) som hverken er broøgler, ormeøgler eller slanger. 

Øgler har typisk fødder og udvendige ører, mens slanger mangler begge disse karaktertræk. Men da gruppen er negativt defineret til at udelukke slanger, har øgler ikke nogen unikke karakteristika som ikke deles med andre grupper. Øgler og slanger har begge bevægelige overkæber, hvilket adskiller dem fra broøgler. Mange øgler kan afkaste deres hale for at undslippe rovdyr. Deres syn, inkl. farvesyn, er normalt godt udviklet, og de fleste kommunikerer med kropssprog eller stærke farver på deres kroppe, foruden med feromoner.

Inddelinger 

Øglerne omfatter bl.a. grupperne:

 Iguania med leguaner, agamer og kamæleoner m.fl.
 Gekkota med gekkoer m.fl.
 Anguimorpha med giftøgler, varaner, stålorme m.fl.
 Scincomorpha med skinker, natøgler, firben) m.fl.
 Dibamidae (blinde øgler) har en speciel usikker placering
The Arising! Tour

The Arising! Tour var en mindre turné af det amerikanske rockband Smashing Pumpkins. Turnéen varede fra 10. til 24. april 1999. 

Det var den første række af koncerter, efter trommeslager Jimmy Chamberlin var vendt tilbage til bandet. Chamberlin var blevet fyret i juli 1996 og erstattet af Matt Walker (på The Infinite Sadness Tour) og senere Kenny Aronoff (The Adore Tour), men siden oktober 1998 havde han uofficielt siddet bag trommerne i bandet, der var i gang med at indspille bandets femte studiealbum, MACHINA/the Machines of God. The Arising! Tour skulle vise sig at blive bandets sidste koncerter med bassist D'arcy Wretzky, der forlod bandet i september 1999. Den første koncert på turnéen var således den første koncert siden juli 1996 med de fire originale medlemmer, mens den sidste koncert på turnéen blev bandets sidste med de fire originale medlemmer. 

Turnéen bestod af ni koncerter i ni amerikanske byer. Koncerterne fandt sted i forskellige dele af USA. Bandet bestod af Billy Corgan, James Iha, D'arcy Wretzky og Jimmy Chamberlin.

Sange 

Eftersom bandet var i gang indspilningerne til det femte album, MACHINA/the Machines of God, valgte Smashing Pumpkins at afprøve en række nye sange ved koncerterne. Samtidig blev der også hevet nogle gamle sange frem til turnéen, bl.a. b-siden "La Dolly Vita" og Gish-singlen "Siva". 

Fra det kommende femte album, der senere blev udgivet i februar 2000, spillede bandet "Glass and the Ghost Children", "The Imploding Voice", "Stand Inside Your Love", "Wound", "Blue Skies Bring Tears" og "With Every Light".

De mest spillede sange 

Ved alle ni koncerter blev bl.a. spillet: "Pug" og "Ava Adore" fra Adore-albummet, "I Am One" fra Gish, b-siden "La Dolly Vita" fra "Tristessa"-singlen, "Muzzle" og "Zero" fra Mellon Collie and the Infinite Sadness, samt "Soma" og "Today" fra Siamese Dream. 

Der blev også spillet en række nye numre, som ikke kom på MACHINA/the Machines of God: "Glass' Theme", "Cash Car Star", "Dross", "Speed Kills" og "If There Is a God". Alle disse numre blev senere udgivet på MACHINA II/Friends and Enemies of Modern Music i september 2000.

Bandet 

 Billy Corgan (sang, guitar)
 James Iha (guitar)
 D'arcy Wretzky (bas)
 Jimmy Chamberlin (trommer)

Smashing Pumpkins turnéer
Begivenheder i 1999
Gideon Sundbäck

Otto Fredrik Gideon Sundbäck (24. april 1880 på Sonarps Gård i Ödestugu, Småland – 21 juni 1954 i Meadville, Pennsylvania) var en svensk-amerikansk opfinder samt industri- og forretningsmand.

Han voksede op i Småland i Sverige som søn af gårdejer Jonas Otto Magnusson Sundbäck (f. 1846) og Kristina Karolina Klasdotter (f. 1852), og han havde fem søskende. 

Efter at have fuldendt sin skolegang i Sverige, flyttede Sundbäck til Tyskland, hvor han studerede ved den polytekniske læreanstalt i Bingen am Rhein. Her afsluttede han i 1903 sin uddannelse som ingeniør, og i 1905 emigrerede han til USA. 

I 1909 blev Sundbäck gift med Elvira Aronson, datter af svensk-amerikaneren Peter Aronsson.

Hans mest kendte udviklingsarbejde er den moderne lynlås (betegnet "Separable Fastener"), som han udviklede under sit arbejde i USA og indleverede en patentansøgning på 27. august 1914 efter året forinden at have fået patent på en forsimplet udgave. Selve ideen med at udvikle en hæfteanordning daterer sig tilbage til bl.a. symaskinens opfinder Elias Howe, som allerede i 1851 fik patent på en simpel hæftelås. 

Sundbäck udviklede senere maskineri til fremstilling af sin lynlås, deriblandt Lightning Fastener Company i St. Catharines, Ontario, som han var præsident (formand) for. 

I 1951 blev Gideon Sundbäck tildelt Guldmedalje af Royal Swedish Academy of Engineering Sciences, og i 2006 blev han posthumt hædret ved at blive inkluderet i National Inventors Hall of Fame (Alexandria, Virginia, USA) for sit arbejde med udvikling af lynlåsen.

Eksterne henvisninger 

Erhvervsfolk fra Sverige
Erhvervsfolk fra USA
Opfindere fra Sverige
Opfindere fra USA
Sekundærrute 443

Sekundærrute 443 er en rutenummereret landevej i Sønderjylland.

Landevejen starter i Aabenraa, hvor den i vestlig retning udgår fra Flensborgvej (sekundærrute 170) og fortsætter hen over krydsningen med primærrute 24 inden den ad Tøndervej går ud af byen. Ruten fortsætter under E45 mod Hjordkær, hvor den også kryser jernbanen mellem Fredericia og Padborg. Nord for Bolderslev krydses sekundærruterne 175 og 179 i en rundkørsel inden den ad Hjordkærvej fortsætter vestpå. Efter Søvang mødes ruten med sekundærrute 435 med hvilken den følges frem mod mødet med primærrute 11 øst for Tønder.

443
Sekundærrute 435

Sekundærrute 435 er en rutenummereret landevej i Sønderjylland.

Landevejen starter syd for Haderslev, hvor den udgår ad Tøndervej fra sekundærrute 170. Ruten krydser E45 ved tilslutningsanlæg 69, Haderslev S, og jernbanen mellem Fredericia og Padborg. Kort herefter krydses både sekundærrute 403 og primærrute 24 inden den går ind i Rangstrup. Herfra drejer ruten mod syd ad Gammel Tøndervej og krydser sekundærruterne 175 og 179 sydøst for Agerskov. Herefter mødes den med sekundærrute 429 med hvilken den følges til syd for Bedsted, hvorefter de adskilles. Ruten fortsætter sydover gennem Øster Højst og mødes med sekundærrute 443 syd herfor, med hvilken den følges frem til primærrute 11 øst for Tønder.

435
Sekundærrute 305

Sekundærrute 305 er en rutenummereret landevej på Langeland.

Landevejen starter i Lohals og går sydover gennem bl.a. Tranekær og mødes med primærrute 9 tæt ved Rudkøbing. De følges ad på Nordre Landevej ca. 1,6 km., inden ruten atter fortsætter sydover og øst om Rudkøbing ned til Bagenkop sydligst på øen.

305
Hans Langkjær

Hans Langkjær (18. februar 1865 i Vejle – 17. april 1942) var en dansk bogtrykker, der var formand for Dansk Arbejdsgiverforening (DA) fra 1920 til 1932. Han var desuden medlem af partiet Venstre.

Fra 1893 ledede han sit eget trykkeri, der blandt udgav tidsskriftet Tårnet, som blev redigeret af Johannes Jørgensen. I 1907 blev han medlem af DA's forretningsudvalg og i 1918 næstformand.

Under generalstrejken i påsken 1920 ledte Langkjær forhandlingerne, og han høstede her anerkendelse som en dygtig og smidig forhandler. Under hans ledelse lykkedes det i 1921-1922 DA at få beskære lønningerne med en trejdedel, ligesom DA i 1919 opsagde overenskomsten med De Samvirkende Fagforbund om [[8-timers arbejdsdag|8-timers-arbejdsdagen]. I Langkjær-årene skete der samtidig en modernisering af DA. 

I 1933 forlod han Venstre i protest mod Kanslergadeforligets forbud mod arbejdskonflikter.

Han var medlem af Industriforeningens repræsentantskab fra 1910, af Industrirådet fra dets oprettelse 1920, formand for Arbejdsgivernes Ulykkesforsikring og havde mange andre tillidsposter. Han var Kommandør af 2. grad af Dannebrogordenen og Dannebrogsmand.

Hans Langkjær er begravet på Hellerup Kirkegård.

Kilder
 Gentoftegrave.dk 
 Henning Tjørnehøj: Arbejderbevægelsen Venstre og venstrefløjen 
 Kraks Blaa Bog 1929.

Eksterne henvisninger 
 

Bogtrykkere fra Danmark
Foreningsformænd fra Danmark
Politikere fra Venstre
Personer i Kraks Blå Bog (afdøde)
Kommandører af Dannebrog
Medlemmer af Industrirådet
Personer fra Vejle
Danskere i 1800-tallet
Danskere i 1900-tallet
Jørgen Gotfredsen

Jørgen Gotfredsen (født 20. maj 1927 i Gentofte, død 3. juli 1989) var en dansk advokat og politiker, der var borgmester i Gentofte Kommune fra 1970 til 1984, valgt for Konservative.

Han var søn af skoleinspektør og lokalhistorisk forfatter L. Gotfredsen og hustru Ingeborg f. Hagedorn (død 1971).

Gotfredsen var borgmester fra kommunalreformens ikrafttræden til 31. marts 1984. Birthe Philip overtog derefter resten af valgperioden.

I sit civile liv var Gotfredsen advokat med møderet for Landsretterne. Han var gift med partifællen Annelise Gotfredsen, men parret blev skilt i 1983.

Han var bl.a. Ridder af 1. grad af Dannebrogordenen.

Niels Winkel malede i 1990 et portræt af Gotfredsen til Gentofte Rådhus. Han er begravet på Hellerup Kirkegård.

Kilder 
 Gentoftegrave.dk 

Borgmestre i Gentofte
Borgmestre fra Det Konservative Folkeparti
Personer fra Gentofte
Advokater fra Danmark
Riddere af 1. grad af Dannebrog
Personer i Kraks Blå Bog (afdøde)
Sekundærrute 329

Sekundærrute 329 er en rutenummereret landevej på Fyn.

Landevejen starter syd for Bogense ved krydset med sekundærrute 311. Herfra går den sydover gennem Tofte som Assensvej, hvor syd herfor udgår sekundærrute 317 mod Middelfart. Ruten fortsætter sydpå indtil den syd for Grønnemose krydser E20 (Fynske Motorvej) ved tilslutningsanlæg 55. Syd herfor krydses jernbanen mellem Fredericia og Nyborg inden indkørslen til Aarup. Ruten følges kortvarigt med sekundærrute 307 gennem Ørsted og krydser i den sydlige ende af Glamsbjerg sekundærrute 168. I Haarby mødes ruten med sekundærrute 323, hvor de følges ca. 300 meter ad Algade inden denne går fra i nordlig retning. Derefter køres igennem Faldsled og Millinge inden ruten mødes med primærrute 8 nord for Faaborg.

329
Glimlampe

En glimlampe er en miniature gasudladningslampe som typisk indeholder neongas ved et lavt tryk i en lufttæt glaskapsel. Kun i et tyndt område nær elektroderne gløder disse lamper, hvilket adskiller dem fra meget større og lysstærkere neonrør, som anvendes i skilte.

Glimlamper blev og bliver stadig anvendt til kontrollamper (f.eks. i en polsøger), signallamper og ledelys. Ledelys anvendes f.eks. i trappeopgange til at vise hvor lyskontakten er.

Glimlamper var meget almindelige i elektroniske udlæsningsenheder i elektronik i 1970'erne. Det grundlæggende glimlampedesign anvendes i dag i plasmaskærme.

Her er et eksempel på at to glimlamper, som udviser negativ differentiel modstand, kan fungere som en astabil multivibrator.

Kilder/referencer

Se også 
Neonrør
Nixie-rør

Eksterne henvisninger 

 Youtube:  Neon lamps are more interesting than you think they are. relaxation oscillator. Neon Schmitt trigger
 Don Klipstein's Web site: Lots of information about neon and many other types of lamps

Elektroniske udlæsningsenheder
Elektronrør
Gasudladningslamper
Signallys
Basisbank

Basisbank var en dansk bank, der blev etableret i 2000. Banken er Danmarks første internetbank, der ikke er ejet af et pengeinstitut med fysiske filialer. Banken udbød hovedsagligt lån og opsparingsprodukter til privatkunder.

I juni 2021 oplyste banken, at den opgiver sin danske banklicens. Banken afvikler sin indlånsvirksomhed men fortsætter som forbrugslånsselskab.

Banken havde hovedkontor på Teglholmen i København. 

Bankens udlånskunder blev solgt til Ikano Bank A/S. 

Basisbank var tidligere ejet af Proark-Gruppen. Banken blev imidlertid hårdt ramt af Finanskrisen 2007-2010, hvorfor Proark-Gruppen i januar 2012 måtte afhænde banken til forbrugslånselskabet Bokredit.

Eksterne links

Ekstern henvisning 
 http://www.basisbank.dk/

Banker i Danmark
Etableret i 2000
Midland League 1890-91

Midland League 1890–91 var den anden sæson i den engelske fodboldliga Midland League. Ligaen havde deltagelse af 12 hold, der skulle spille en dobbeltturnering alle-mod-alle. To af holdene trak sig imidlertid i løbet af turneringen, og resultaterne af deres kampe blev annulleret. Turneringen blev vundet af Lincoln City FC, som dermed vandt ligaen for første gang.

Resultater

Kilder / eksterne henvisninger 
 RSSSF – Midland League

Noter 

Sæsoner i Midland League (1889-1960)
Fodbold i 1890
Fodbold i 1891
Midland League 1891-92

Midland League 1891–92 var den tredje sæson i den engelske fodboldliga Midland League. Ligaen havde deltagelse af 12 hold, der skulle spille en dobbeltturnering alle-mod-alle. Staveley FC trak sig imidlertid i løbet af turneringen, og resultaterne af holdets kampe blev annulleret. Turneringen blev vundet af Rotherham Town FC, som dermed vandt ligaen for første gang.

Resultater

Kilder / eksterne henvisninger 
 RSSSF – Midland League

Noter 

Sæsoner i Midland League (1889-1960)
Fodbold i 1891
Fodbold i 1892
Lärarhögskolan i Stockholm

Lärarhögskolan i Stockholm (fokortet LHS) var et statsligt svensk universitet i Stockholm med fokus på uddannelse af lærere.

Skolen startede i 1956, og lå på Marieberg på Kungsholmen primært i området Konradsberg. Campus ligger i nærheden af tunnelbanestationen Thorildsplan og bruges stadig til uddannelse af lærer.

Fra 1. januar 2008 er LHS er en del af Stockholms Universitet.

Kilder 
 Blix, Erik & Arfwedson, Gerhard, Lärarhögskolan i Stockholm 1956-1996. HLS Förlag, Stockholm. 1996.  Libris

Universiteter i Sverige
Etableret i 1956
Uddannelse i Stockholm
Pia Vanggaard

Pia Vanggaard (22. november 1960 – 20. april 2012 i Sæby) var en dansk atlet og tidligere formand for for den professionelle håndboldklub i Frederikshavn FOX Team Nord. Hun var også formand Sæby IK-80 og i nogle år i bestyrelsen for Dansk Atletik Forbund.

Vanggaard var medlem af Sæby IK-80 og vandt i 1988 det danske mesterskab på 400 meter hæk.

Vanggaard var både landmandsuddannet med det grønne bevis og uddannet civiløkonom. Hun arbejdede som direktør i A/S Sæby Fiske-Industri hvor hun efterfulgte sin far, Christian Vanggaard som stiftede virksomheden.

Danske mesterskaber 
  1988 400 meter hæk 62,27
  1988 400 meter 57,82

Eksterne henvisninger 
 DAF i tal – Pia Vanggaard
 Dansk Atletik Forbund – Dansk Atletik har mistet en ildsjæl

Referencer 

Hækkeløbere fra Danmark
Atleter fra Sæby IK-80
Northern Premier League

Northern Premier League er en fodboldliga i Nordengland og den nordlige del af Midlands for semiprofessionelle hold og amatørhold. Ligaen blev grundlagt i 1968 og bestod oprindeligt af én division. I 1987 blev Division One tilføjet, og i 2007 blev denne division opdelt i to: Division One North og Division One South.

Sammen med Southern League og Isthmian League udgør Northern Premier League niveau 7 og 8 i det engelske ligasystem. Vinderen af Premier Division samt vinderen af et playoff mellem nr. 2-5 rykker op i Conference North.

Eksterne henvisninger 
Northern Premier League

Noter 

Fodboldligaer
Fodbold i England
Etableret i 1968